KINNITATUD
Tallinna loomaaia direktori 25.08.2021
käskkirjaga nr 1-1/56
Lisa 1

TALLINNA LOOMAAIA LOODUSKOOLI 
HUVIRINGIDE ARVELDAMISE KORD 2021/2022

1.	Tallinna Loomaaia huviringid toimuvad 1. oktoobrist kuni 31. maini üks kord nädalas à 1,5 tundi (kaks akadeemilist tundi) või kaks korda kuus à 3 tundi (neli akadeemilist tundi).
 
2.	Riiklikel pühadel ja koolivaheaegadel tunde ei toimu.
 
3.	Tallinna Loomaaia Looduskooli huviringi kuutasu on 15 eurot, sh käibemaks 20%.

4.	Õppetöö eest tasutakse järgnevalt:

4.1	Ringitunni kuutasu on 15 eurot, mis tasutakse loomaaia poolt esitatud arve alusel iga kuu 20. kuupäevaks. 
4.2	Õppetööst loobumise avaldus tuleb saata loomaaia kontaktisiku  meiliaadressile hiljemalt õppetööst loobumisele eelneva kuu 25. kuupäevaks.  
4.3	Arvestust peetakse kuupõhiselt ja üksikuid tunde ei arvestata. 
4.4	Huviringi õpilane saab endale fotoga liikmekaardi, mis tagab talle vaba sissepääsu loomaaeda õppeaasta jooksul loomaaia lahtiolekuaegadel, k.a suvel, kui õpilane on tasunud õppemaksu kogu õppeaasta jooksul.

(allkirjastatud digitaalselt)

Tiit Maran
direktor